# **נוהל הגשת עבודת תזה**

עבודת הגמר תישלח למזכירות החוג באמצעות הדוא"ל בשני פורמטים: word ו- pdf.  
העותקים ערוכים על גיליון A4, ברווח של 1.5. במידה ויידרשו ע"י המנחים/ות ו/או הבודקים/ות עותקים מודפסים, אזי המזכירות תפנה לסטודנט/ית ויוגשו עותקים מודפסים דו"צ.  
עמוד השער לא ימוספר, שאר העמודים עד לתוכן העניינים (כולל) במספור רומי (I,II,III...), ומעמוד התקציר עד סוף העבודה במספור רגיל (1,2,3...).  
בתום הבדיקות אם יידרשו תיקונים תוגש למזכירות עבודה מתוקנת.   
מספר העמודים **המרבי** לעבודת הגמר הוא 100 עמודים, **כולל** תקציר קצר בעברית ובאנגלית **וכולל** רשימה ביבליוגרפית.

## **שער העבודה**

בשער העבודה יצוינו הפרטים הבאים: אוניברסיטת תל-אביב, שם הפקולטה, שם ביה"ס ושם החוג, נושא העבודה, ציון העובדה שהחיבור הוכן כעבודת גמר לקראת התואר "מוסמך אוניברסיטה", שם הסטודנט/ית, מנחי העבודה (ראו דוגמת שער לעבודת גמר).

## **תפוצת העבודה (6 עותקים)**

* למנחים/ות של הסטודנט/ית (עותק אלקטרוני אחד לכל מנחה)
* לחוג (אלקטרוני)
* שני עותקים לשופטים/ות הרלוונטיים (אלקטרוני)
* לספרייה המרכזית (אלקטרוני)

## **סדר פנימי**

תוכן העניינים יופיע בתחילת העבודה. רשימת המקורות והביבליוגרפיה יופיעו בסוף העבודה.   
**השער האחורי של העבודה יהיה בשפה האנגלית. בדף הפנימי של שער זה יופיע התקציר בשפה האנגלית.**

## **פרסום**

הסטודנטים/ות לא יפרסמו את עבודת הגמר או חלק ממנה אלא בהסכמת המנחים/ות, אשר תינתן בכתב. על הסטודנטים/ות לציין בפרסום שזוהי עבודת גמר או חלק מעבודת גמר שנעשתה באוניברסיטת תל-אביב, בחוג ללימודי הסביבה, בסיוע קרן פורטר ומנחי/ות העבודה.

**ב ה צ ל ח ה !**